== Tidlig karriere ==
Pierre Bayle blev født i [[Carla-le-Comte]] (senere omdøbt [[Carla-Bayle]] til ære for ham), tæt på [[Pamiers]] ([[Ariège]]), og blev undervist af sin fader, en [[Calvinisme|Calvinistisk]] præst, og senere på akademiet i [[Puylaurens]]. Efterfølgende gik han på et [[Jesuiterordenen|jesuiter]]<nowiki/>gymnasium i [[Toulouse]], og konverterede til [[katolicisme]]n en måned senere ([[1669]]). Efter 17 måneder vendte han tilbage til Calvinismen, og flygtede til [[Geneve]] for at undgå retsforfølgelse for at have forladt den katolske tro. I Geneve, blev han bekendt med filosoffen [[René Descartes]]' værker. I nogle år arbejdede han under navnet Bèle som privatunderviser hos forskellige [[Paris]]iske familier, men i [[1675]] blev han udnævnt til professor i [[filosofi]] på det protestantiske universitet i [[Sedan (Frankrig)|Sedan]].
Filosofi Litteratur Sprogforskning Historie Kultur Universiteter Undervisning